Yuxarı baxma (film, 2021)

Yuxarı baxma () — Adam Makkeyin rejissorluğu əsasında 2021-ci ildə çəkilmiş elmi-fantastik və satirik film.

 Məzmunu 

Miçiqan Dövlət Universitetinin astronomiya fakültəsinin doktorantı Keyt Dibiaski əvvəllər məlum olmayan və çox böyük komet kəşf edir. Onun professoru Rendall Mindi bu kəşfə sevinir, amma hesablamaları nəticəsində görür ki, bu komet 6 ay ərzində Yerə yaxınlaşacaq və bütün canlılar məhv olacaq. Kometə "Dibiaski" adını verirlər.
Daha sonra onlar bu komet haqda alim Teddi Oqletorpu məlumatlandırırlar. Bu məlumatı prezidentə də bildirmək üçün Ağ Evə yollanırlar, amma prezident Ceyn Orlin və onun oğlu Ceyson Orlin onları laqeydliklə qarşılayırlar. Çünki bir müddət sonra prezident seçkiləri keçiriləcəkdi.

Professor və onun tələbəsi televiziya verilişinə çıxmağı qərarlaşdırırlar. Lakin bu cəhdləri də uğursuz alınır. Prezidentin açıq şəkilləri yayımlandığından öz nüfuzunu artırmaq üçün kometin gətirəcəyi fəlakətdən yararlanmağa çalışır və fəlakətin baş verə biləcəyini təsdiqləyir. Amma prezidentin maliyyəçisi, milyarder Piter Ayşeruell kometin tərkibində çoxlu miqdarda mineralların olduğunu aşkarladıqdan sonra kosmosa göndərilmiş raketlərin uçuşuna icazə vermir.

Keyt və Teddi etiraz edirlər və əməliyyatdan uzaqlaşırlar. Rendall isə günü-gündən məşhurlaşır. Keyt isə evinə dönür, valideynləri onu xoş qarşılamırlar. O, Yul adlı oğlanla tanış olur. Rendall qəzəblənib televiziya verilişində baş verə biləcəkləri söyləyir. Digər ölkələrin də cəhdləri uğursuzluqla nəticələnir. Son ümid ABŞ-nin cəhdi olur, lakin o da uğursuzluğa düçar olur.

Keyt, Yul, Teddi, Rendall və ailəsi birgə şam edirlər. Prezident, Piter və bir qrup varlı amerikalı xüsusi kosmik gəmi ilə başqa bir planetə yollanmaq üçün Yerdən ayrılırlar, oğlu Ceysonu təsadüfən unudur. Prezident Rendalla da onlarla gəlməyi təklif edir, amma Rendall qəbul etmir. Komet Yerə gəlir və bütün canlılar məhv olur.

İyirmi iki min il keçir və kosmik gəmi başqa planetə eniş edir, onlar yuxudan ayılırlar. Burada fərqli heyvanlar, bitkilər mövcuddur. Prezident heyvanın birinə yaxınlaşmaq istəyəndə heyvan onu öldürür.

Sonuncu kredit səhnədə isə tək Ceysonun sağ qaldığı göstərilir və o, anasının geri qayıdacağına ümid edir. Baş verənləri isə telefonuna çəkir.

 Rollarda 
+  Aktyor  Rol  Mövqeyi Leonardo DiKaprio  Rendall Mindi  Miçiqan Dövlət Universitetinin professoru, astronom Cennifer Lourens  Keyt Dibiaski  Doktorant, kometi kəşf edən Rob Morqan  Teddi Oqletorp  Alim Cona Hill  Ceyson Orlin  Prezidentin oğlu Mark Raylens  Piter Ayşeruell  Milyarder, prezidentin maliyyəçisi Tayler Perri  Cek Bremmer  Telejurnalist Timoti Şalame  Yul  Keytin sevgilisi Meril Strip  Ceyn Orlin  ABŞ-nin prezidenti Ariana Qrande  Rayli Bina  Müğənni Melani Linski  Cun Mindi  Rendallın həyat yoldaşı Keyt Blanşett  Bri İventi  Telejurnalist Ron Perlman  Benedikt Drask  Polkovnik

 İstinadlar 

 Xarici keçidlər 

Kateqoriya:2021-ci ilin ABŞ filmləri
Kateqoriya:İllinoys haqqında filmlər
Kateqoriya:Vaşinqton şəhəri haqqında filmlər
Kateqoriya:Miçiqan haqqında filmlər
Kateqoriya:ABŞ-nin həyatda qalma filmləri
Kateqoriya:Netflix orijinal filmləri